GRADSKO VIJEĆE

KLASA:

URBROJ:

Karlovac, ……. 2022.

**PRIJEDLOG**

Na temelju čl. 15., st. 6. Zakona o regionalnom razvoju Republike Hrvatske (NN 147/14, 123/17, 118/18), točke 2.3.4 Smjernica Ministarstva regionalnoga razvoja i fondova Europske unije za uspostavu urbanih područja i izradu strategija razvoja urbanih područja, verzija 2.0 iz srpnja 2021. i članaka 34. i 97. Statuta Grada Karlovca (Glasnik Grada Karlovca broj 9/21 – potpuni tekst), Gradsko vijeće Grada Karlovca na \_\_\_\_\_ sjednici održanoj dana \_\_\_\_\_\_\_\_\_\_ 2022. godine donosi

**ODLUKA**

**o usvajanju Komunikacijske strategije i komunikacijskog akcijskog plana za potrebe Strategije razvoja Većeg urbanog područja Karlovac za razdoblje 2021.-2027.**

**Članak 1.**

Ovom Odlukom usvaja se Komunikacijska strategija i komunikacijski akcijski plan za potrebe Strategije razvoja Većeg urbanog područja Karlovac za razdoblje 2021.-2027.

**Članak 2.**

Komunikacijska strategija i komunikacijski akcijski plan su provedbeni akti strategije razvoja urbanog područja kojima se određuju komunikacijski ciljevi koje grad središte urbanog područja kao nositelj izrade strategije razvoja urbanog područja želi postići komunikacijom s javnošću i kojima se definira okvir za postizanje komunikacijskih ciljeva.

**Članak 3.**

Ovoj Odluci prethode ishođena pozitivna mišljenja Koordinacijskog vijeća i Partnerskog vijeća Većeg urbanog područja Karlovac te pozitivna mišljenja predstavničkih tijela svih jedinica lokalne samouprave iz obuhvata urbanog područja Karlovac: Duga Resa, Ozalj, Slunj, Krnjak, Cetingrad i Rakovica.

**Članak 4.**

Ova Odluka stupa na snagu osmog dana od dana objave u Službenom glasniku Grada Karlovca.

PREDSJEDNIK

GRADSKOG VIJEĆA GRADA KARLOVCA

Marin Svetić, dipl.ing.šumarstva

Dostaviti:

1. Predsjednik Gradskog vijeća
2. Ured gradonačelnika
3. Upravni odjel za proračun i financije
4. Služba za provedbu ITU mehanizma
5. Glasnik Grada Karlovca
6. Dokumentacija
7. Zapisnik
8. Pismohrana

**OBRAZLOŽENJE**

Na temelju čl. 15., st. 6. Zakona o regionalnom razvoju Republike Hrvatske (NN 147/14, 123/17, 118/18), Ministarstvo je 12. srpnja 2021. godine donijelo **Smjernice za uspostavu urbanih područja i izradu strategija razvoja urbanih područja za financijsko razdoblje 2021.-2027., verzija 2.0** (u daljnjem tekstu: Smjernice). U točki 2.3.4 Smjernica propisana je izrada, donošenje izmjena i/ili dopuna provedbenih akata strategije razvoja urbanog područja. Provedbeni akti SRUP-a nisu sastavni dijelovi SRUP-a, ali se izrađuju istovremeno sa SRUP-om. Smjernicama je propisano da provedbene akte SRUP-a donosi predstavničko tijelo grada središta urbanog područja u istom postupku i uz iste preduvjete po kojima se donosi SRUP.

Komunikacijska strategija i komunikacijski akcijski plan su provedbeni akti strategije razvoja urbanog područja kojima se određuju komunikacijski ciljevi koje grad središte urbanog područja kao nositelj izrade strategije razvoja urbanog područja želi postići komunikacijom s javnošću i kojima se definira okvir za postizanje komunikacijskih ciljeva. Komunikacijska strategija i komunikacijski akcijski plan izrađuju se sukladno Dodatku 4.2 koji je sastavni dio Smjernica.

Sukladno Smjernicama, nacrt Komunikacijske strategije i komunikacijskog akcijskog plana izrađuje grad središte urbanoga područja radi odgovarajućeg informiranja, komunikacije i vidljivosti postupka planiranja javnih politika. Nacrt dokumenta podnosi se na mišljenje Koordinacijskom vijeću VUP, Partnerskom vijeću VUP te svim JLS-ovima iz obuhvata radi davanja mišljenja njihovih predstavničkih tijela. Nakon pribavljenih mišljenja, konačni nacrt Komunikacijske strategije i komunikacijskog akcijskog plana upućuje se predstavničkom tijelu grada središta urbanoga područja na usvajanje.

Koordinacijsko vijeće Većeg urbanog područja Karlovac donijelo je 11. travnja 2022. pozitivno mišljenje na predmetni dokument, Partnersko vijeće Većeg urbanog područja Karlovac je isto mišljenje donijelo 24. travnja 2022., a zatim i sva gradska i općinska vijeća gradova i općina iz obuhvata urbanog područja, redom: Gradsko vijeće Grada Slunja 11. svibnja 2022., Općinsko vijeće Općine Cetingrad 25. svibnja 2022., Općinsko vijeće Općine Krnjak 07. lipnja 2022., Gradsko vijeće Grada Ozlja 14. lipnja 2022., Općinsko vijeće Općine Rakovica 20. lipnja 2022. i Gradsko vijeće Grada Duge Rese 24. lipnja 2022.

Sukladno prethodno navedenom i obrazloženom, molimo Gradsko vijeće Grada Karlovca da razmotri i prihvati predloženu Odluku.

PROČELNICA

Anita Trbuščić Mlakar, dipl. oec.